ਰੂਪਾ ਪਬਲੀਕੇਸ਼ਨਜ਼
ਰੂਪਾ ਪਬਲੀਕੇਸ਼ਨਜ਼ ਨਵੀਂ ਦਿੱਲੀ ਵਿੱਚ ਸਥਿਤ ਇੱਕ ਭਾਰਤੀ ਪ੍ਰਕਾਸ਼ਨ ਕੰਪਨੀ ਹੈ, ਜਿਸਦੇ ਵਿਕਰੀ ਕੇਂਦਰ ਕੋਲਕਾਤਾ, ਇਲਾਹਾਬਾਦ, ਬੈਂਗਲੁਰੂ, ਚੇਨਈ, ਮੁੰਬਈ, ਜੈਪੁਰ, ਹੈਦਰਾਬਾਦ ਅਤੇ ਕਾਠਮੰਡੂ ਵਿੱਚ ਹਨ। ਰੂਪਾ ਅੰਗਰੇਜ਼ੀ ਵਿੱਚ ਕਿਤਾਬਾਂ ਛਾਪਣ ਵਾਲਾ ਭਾਰਤ ਦਾ ਵੱਡਾ ਪ੍ਰਕਾਸ਼ਨ ਹੈ ਜਿਸਨੇ ਕਈ ਨਾਮਵਰ ਲੇਖਕਾਂ ਨੂੰ ਛਾਪਿਆ ਹੈ।

ਸ਼ੁਰੂਆਤ 
ਰੂਪਾ ਪ੍ਰਕਾਸ਼ਨ ਦੀ ਸਥਾਪਨਾ 1936 ਵਿੱਚ ਡੀ. ਮਹਿਰਾ ਅਤੇ ਆਰ.ਕੇ. ਮਹਿਰਾ ਦੁਆਰਾ ਕਲਕੱਤਾ ਵਿੱਚ ਕਾਲਜ ਸਟਰੀਟ ਵਿੱਚ ਕੀਤੀ ਗਈ ਸੀ।   ਇੱਕ ਕਿਤਾਬ ਵਿਕਰੇਤਾ ਅਤੇ ਆਯਾਤ ਕਰਨ ਵਾਲਾ ਵੀ,  ਕੰਪਨੀ ਦਾ ਲੋਗੋ ਫ਼ਿਲਮ ਨਿਰਮਾਤਾ ਸਤਿਆਜੀਤ ਰੇ ਦੁਆਰਾ ਡਿਜ਼ਾਈਨ ਕੀਤਾ ਗਿਆ ਸੀ ਅਤੇ ਉਸਨੇ ਆਪਣੀ ਇਸ ਮਿਹਨਤ ਲਈ ਫੀਸ ਵਜੋਂ ਕੁਝ ਕਿਤਾਬਾਂ ਮੰਗੀਆਂ ਸਨ।

ਕਾਰੋਬਾਰੀ ਪ੍ਰੋਫਾਈਲ 
ਰੂਪਾ ਪ੍ਰਕਾਸ਼ਨ ਨੇ ਚੇਤਨ ਭਗਤ ਦੀਆਂ ਸਾਰੀਆਂ ਕਿਤਾਬਾਂ, ਮਾਈ ਕੰਟਰੀ ਮਾਈ ਲਾਈਫ (ਐਲ.ਕੇ. ਅਡਵਾਨੀ ਦੀ ਸਵੈ-ਜੀਵਨੀ), ਰਾਮੇਂਦਰ ਕੁਮਾਰ ਅਤੇ ਰਸਕਿਨ ਬਾਂਡ ਦੀਆਂ ਕੁਝ ਕਿਤਾਬਾਂ ਪ੍ਰਕਾਸ਼ਿਤ ਕੀਤੀਆਂ ਹਨ, ਅਤੇ ਕੌਨ ਬਣੇਗਾ ਕਰੋੜਪਤੀ - ਅਧਿਕਾਰਕ ਕਿਤਾਬ,  ਹਿਮਾਨੀ ਡਾਲਮੀਆ ਦੁਆਰਾ ਲਾਈਫ ਇਜ਼ ਪਰਫੈਕਟ,  ਅਤੇ ਪ੍ਰਣਬ ਮੁਖਰਜੀ ਦੀ ਆਤਮਕਥਾ ਦ ਪ੍ਰੈਜ਼ੀਡੈਂਸ਼ੀਅਲ ਈਅਰਜ਼ ਵੀ ਛਾਪੀ ਹੈ।  ਪਬਲਿਸ਼ਿੰਗ ਹਾਊਸ ਦੇ ਅਨੁਸਾਰ, ਉਨ੍ਹਾਂ ਦਾ ਸਾਲਾਨਾ ਉਤਪਾਦਨ ਇਸ ਸਮੇਂ ਲਗਭਗ 150-200 ਕਿਤਾਬਾਂ ਹੈ।

2012 ਵਿੱਚ, ਕਪੀਸ਼ ਮਹਿਰਾ, ਕੰਪਨੀ ਦੇ ਮੌਜੂਦਾ ਪ੍ਰਬੰਧ ਨਿਰਦੇਸ਼ਕ  ਨੇ ਪੇਂਗੁਇਨ-ਇੰਟਰਨੈਸ਼ਨਲ ਦੇ ਸਾਬਕਾ ਸੀਈਓ ਡੇਵਿਡ ਡੇਵਿਡਰ ਦੇ ਨਾਲ, ਅਲੇਫ ਬੁੱਕ ਕੰਪਨੀ ਦੀ ਸ਼ੁਰੂਆਤ ਕੀਤੀ; ਇਸ ਦੇ ਲਾਂਚ ਹੋਣ ਤੋਂ ਥੋੜ੍ਹੀ ਦੇਰ ਬਾਅਦ, ਕੰਪਨੀ ਨੇ ਪਬਲਿਸ਼ਿੰਗ ਟੀਮ ਵਿੱਚ ਸ਼ਾਮਲ ਹੋਣ ਲਈ ਪੇਂਗੁਇਨ-ਇੰਡੀਆ ਦੇ ਸਾਬਕਾ ਪ੍ਰਕਾਸ਼ਕ ਰਵੀ ਸਿੰਘ ਨੂੰ ਨਿਯੁਕਤ ਕੀਤਾ ਸੀ।

ਹਵਾਲੇ 

ਭਾਰਤ ਦੀਆਂ ਕਿਤਾਬ ਪ੍ਰਕਾਸ਼ਕ ਕੰਪਨੀਆਂ